钦定古今图书集成/明伦汇编/官常典/第729卷 > 傅高
## 钦定古今图书集成/明伦汇编/官常典/第729卷 > 傅高

按《安庆府志》：景炎二年四月，淮人张德舆与淮西野
人原寨刘源等起兵兴复，高举兵应之，遂复黄州寿
昌军，用景炎正朔。元贾居真使湖北宣慰司郑鼎将
兵拒之，鼎言：“鄂之大姓皆与高通，请先除之，以绝祸
本。”居真不可，鼎战败死。九月，元遣昂吉儿等将兵袭
司空山寨，破之。高变姓名出走，欲为再图，寻被获，遂
遇害。